SVI พุ่ง 5% รับ Q3 กำไรเด่น ดัน 9 เดือนทะลุ 1.2 พันล้าน โต 54%
SVI ทะยาน 5% หลังโชว์กำไรไตรมาส 3/65 เฉียด 600 ล้าน โต 15% หนุน 9 เดือนทะลุ 1.2 พันล้าน โต 54% อานิสงส์ยอดขายพุ่ง
SVI ทะยาน 5% หลังโชว์กำไรไตรมาส 3/65 เฉียด 600 ล้าน โต 15% หนุน 9 เดือนทะลุ 1.2 พันล้าน โต 54% อานิสงส์ยอดขายพุ่ง
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท เอสวีไอ จำกัด (มหาชน) หรือ SVI ณ เวลา 10:11 น. อยู่ที่ระดับ 8.60 บาท บวก 0.40 บาท หรือ 4.88% สูงสุดที่ระดับ 9 บาท ต่ำสุดที่ระดับ 8.55 บาท ด้วยมูลค่าการซื้อขาย 60.33 ล้านบาท


สำหรับราคาหุ้น SVI ที่ปรับขึ้นมานั้น คาดมาจากนักลงทุนเข้ามาเก็งกำไรผลประกอบการไตรมาส 3/65 ซึ่งบริษัทมีกำไรอยู่ที่ 598.30 ล้านบาท เติบโต 14.94% จากงวดเดียวกันของปีก่อน ที่มีกำไร 520.52 ล้านบาท ส่วนงวด 9 เดือนแรก มีกำไร 1.28 พันล้านบาท เติบโต 53.69% จากงวดเดียวกันของปีก่อน ที่มีกำไร 834.06 ล้านบาท
ทั้งนี้บริษัทมียอดขายไตรมาส 3/65 อยู่ที่ 7 พันล้านบาท เพิ่มขึ้น 2.60 พันล้านบาท เติบโต 58.9% โดยยอดขายในกลุ่มอุปกรณ์สื่อสารโทรคมนาคมและระบบเครือข่ายไร้สายสำหรับการสื่อสาร ระบบควบคุมอุตสาหกรรม และอุปกรณ์โสตวีดิทัศน์ยังเป็นกลุ่มที่มีการเติบโตของยอดขายต่อเนื่องอย่างมีนัยสำคัญในไตรมาสนี้